Diari Oficial de la Generalitat Valenciana


Sumari del DOGV 9387, del 20-07-2022 (2022/6705)

ACORD de 28 de juny de 2022, de la directora general del Sector Públic i Patrimoni, d'incoació del procediment per a la declaració administrativa de herència intestada a favor de la Generalitat i adjudicació dels béns i drets de l'herència de Vicente Francisco Silvestre Martínez.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6705


Data del document
:   28-06-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 28 de juny de 2022, de la directora general del Sector Públic i Patrimoni, d'incoació del procediment per a la declaració administrativa de herència intestada a favor de la Generalitat i adjudicació dels béns i drets de l'herència de Vicente Francisco Silvestre Martínez. [2022/6705]  
Núm. d'expedient: EIP 436/2016.  
Causant: Vicente Francisco Silvestre Martínez. DNI: \*\*\*\*295\*\*.  
Lloc i data de la defunció: Xàtiva (València), 5 de juny de 2009.  
  
Últim domicili: Xàtiva (València).  
  
Antecedents de fet  
La Conselleria d'Hisenda i Model Econòmic ha tingut coneixement pel Jutjat de Primera Instància i Instrucció núm. 2 de Xàtiva del Procediment d'execució hipotecària 1024/2009, en el qual es comunica la defunció de Vicente Francisco Silvestre Martínez, amb DNI: \*\*\*\*295\*\*, havent atorgat testament a favor de Salvador Herrero Morant, mort amb posterioritat al causant sense haver acceptat ni repudiat l'herència i sense haver atorgat testament.  
De les actuacions dutes a terme per aquesta direcció general, es constata que el causant mor el 5 de juny de 2009.  
Amb data 18 de novembre de 2016, es va dictar Resolució de la directora general del Sector Públic, Model Econòmic i Patrimoni, per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestats prevista en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Acreditat l'empadronament de Vicente Francisco Silvestre Martínez a l'Ajuntament de Xàtiva i no constant, en principi, més persones cridades a succeir, correspon iniciar el procediment administratiu dirigit a efectuar la declaració de la Generalitat com a hereva abintestada.  
  
Fonaments de dret  
En compliment del que es preveu en l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat; la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent al que s'estableix en els articles 20 i següents de la Llei 33/2003, de 3 de novembre, de patrimoni de les administracions públiques, procedeix incoar l'expedient per a la declaració d'herència intestada a favor de la Generalitat.  
  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que es disposa en l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereva abintestada de Vicente Francisco Silvestre Martínez, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que resulten necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre el causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre el causant i els béns i drets de la seua titularitat que s'estime necessària per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 28 de juny de 2022.- La directora general del Sector Públic i Patrimoni: Isabel Castelló García.